เส้นทางนักลงทุน : หุ้นสุดปัง! กำไร Q2 โต 20 – 100%
บริษัทจดทะเบียน (บจ.) ในตลาดหลักทรัพย์แห่งประเทศไทย (SET) จำนวน 572 บริษัท หรือคิดเป็น 94.55% จากทั้งหมด 605 บริษัท (รวมกองทุนอสังหาริมทรัพย์และกองทรัสต์เพื่อการลงทุนในอสังหาริมทรัพย์ และกองทุนรวมโครงสร้างพื้นฐาน ไม่รวมบริษัทในกลุ่มที่เข้าข่ายอาจถูกเพิกถอน หรือ NC และบริษัทที่แก้ไขการดำเนินงานไม่ได้ตามกำหนด หรือ NPG)
27 ส.ค. 2560

นำส่งผลการดำเนินงาน งวด 6 เดือนแรกปี 2560 สิ้นสุดวันที่ 30 มิถุนายน 2560 พบว่า บจ. มีกำไรสุทธิจำนวน 445 บริษัท คิดเป็น 77.80% ของบริษัทที่นำส่งงบการเงินทั้งหมด ใกล้เคียงกับช่วงเดียวกันในปีก่อน
ในช่วง 6 เดือนแรกปี 2560 บจ.มียอดขายรวม 5,430,488 ล้านบาท เพิ่มขึ้น 10.09% มีกำไรขั้นต้น 1,263,050 ล้านบาท และมีกำไรสุทธิ 516,527 ล้านบาท เพิ่มขึ้น 5.62% จากช่วงเดียวกันของปีก่อน
ส่วนในไตรมาส 2/2560 บจ.มียอดขายรวม 2,703,884 ล้านบาท เพิ่มขึ้น 7.24% โดยมีกำไรขั้นต้น 606,590 ล้านบาท และมีกำไรสุทธิ 225,668 ล้านบาท ลดลง 9.54% จากช่วงเดียวกันของปีก่อน ทั้งนี้ มีอัตรากำไรขั้นต้นลดลงมาอยู่ที่ 22.43% เมื่อเทียบกับ 25.52% ในไตรมาส 2/2559 ขณะที่เมื่อเทียบกับผลการดำเนินงานในไตรมาส 1/2560 บจ.มียอดขายทรงตัว และมีกำไรสุทธิลดลง 20.60%
ทั้งนี้ ด้วยผลการดำเนินงานรวมของ บจ. ใน SET ปรับตัวลง ทำให้ข่าวหุ้นธุรกิจยังคงค้นหาบริษัทที่มีกำไรสุทธิในไตรมาส 2/60 เติบโตต่อเนื่องจากงวดเดียวกันของปีก่อนที่มีกำไรสุทธิ สำหรับรอบนี้เป็นการนำเสนอบริษัทที่มีกำไรสุทธิเปลี่ยนแปลง 100-20% (ตัวเลขดูได้จากตารางประกอบ)
สำหรับบริษัทที่มีกำไรสุทธิเติบโตก้าวกระโดด กลุ่มเกษตรและอุตสาหกรรมอาหารมีหุ้น LST, GFPT กลุ่มสินค้าอุปโภคบริโภคมีหุ้น KYE, TTL, TR, SABINA, TSR กลุ่มธุรกิจการเงินมีหุ้น ASAP, MTLS, SAWAD, KTC, CHARAN, TISCO กลุ่มสินค้าอุตสาหกรรมมีหุ้น LHK, ALLA, SNC, PTTGC, SUTHA, UTP, IHL,
กลุ่มอสังหาริมทรัพย์และก่อสร้างมีหุ้น PRIN, RICHY, LH, AMATA, ANAN, SYNTEC, SIRI, UV กลุ่มทรัพยากรมีหุ้น EGCO, TPIPP, BPP, PTT กลุ่มบริการมีหุ้น BEAUTY, IT, CMR, COM7, RJH, WICE, MEGA, MACO, COL, BEM, SVH และกลุ่มเทคโนโลยีมีหุ้น SYNEX, HANA, JMART, CCET
หากดูจำนวนหุ้นที่ทำกำไรสุทธิได้ดีในแต่ละกลุ่มนั้น ก็ทำให้รู้ว่ากลุ่มธุรกิจการเงิน กลุ่มสินค้าอุตสาหกรรม
กลุ่มอสังหาริมทรัพย์และก่อสร้าง  กลุ่มบริการ ยังคงเติบโต!!
…
